"Jézus hív, bár zúg, morajlik

Életünk vad tengere;

Halk hívása tisztán hallik:

 „Jer, kövess, ó jöjj ide!”

 Uram, hozzám légy kegyelmes,

Tedd tieddé szívemet,

Hadd lehessek engedelmes,

Néked élő gyermeked!"

Kedves Lelkipásztorok, kedves Szülők és leendő Kiskántoraink!

A Dunántúli Református Egyházkerület **2023. június 25-től július 1-ig Monoszlón** meghirdeti a kántori előképző, "Kis Kántorképző" tanfolyamát, amire nagy szeretettel várunk minden olyan jelentkezőt, aki szeretne közelebb kerülni a kántorkodáshoz és az egyházzenéhez.

Az egy hetes tanfolyam célja, hogy 14 éves korig azokkal a fiatalokkal, akiknek van zenei előképzettsége (tanultak zeneiskolában akár szolfézst, furulyát vagy billentyűs hangszert, vagy előképzettség nélkül biztos hallással, szép énekhanggal rendelkeznek) - velük egy héten át megismertessük az új énekeskönyv énekeit.

Ehhez kapcsolódva tapasztalt zeneakadémiai végzettségű zenetanárokkal minden nap az alábbi tárgyakkal foglalkozunk:

* énektanulás
* szolfézs,
* vezénylési-
* hangképzési-
* hangszeres és
* kórusgyakorlat.

Egyben szeretnénk **betekintést nyújtani a kántori, kórusvezetői, énekesi szolgálat szépségeibe**.

Kérjük a jelentkezőket, hogy a lent megtalálható címre küldjék el az alábbi kérdésekre a válaszlevelet.

|  |
| --- |
| **Név:** |
| **Születési év:**  | **hó:** | **nap:** | **hely:** |
| **Édesanyja neve:** |
| **Cím:** | **irányítószám:** |
| **e-mail:** | **telefonszám:** |
| **Esetleges ételallergia, intolerancia:** |  |
| **Esetleges zenei előképzettsége:** |  |
| **Hangszeres gyakorlat:** |  |

A KEZDŐKNEK IS!

Amennyiben nincs a jelentkezőnek előképzettsége, de jó hallású és érdeklődik az egyházzene iránt, szeretettel várjuk hozzánk!

Rövid énekes meghallgatást a jelentkezést követően megbeszélünk. Részletes tájékoztatót a jelentkezés után küldünk.

**Levelezési cím:** **vpm.cantabile@gmail.com**

A tanfolyam helye: **Monoszló, Villa Silvestris Vendégház**

A ház befogadóképessége maximum 30 fő, a jelentkezéseket a létszám beteltéig tudjuk fogadni.

A hét 25000 Ft költséggel bír, étkezést biztosítunk.

Szeretettel várjuk az alkalomra a fiatalokat!

A tanfolyam megbízott vezetője: **Veres Györgyné Petrőcz Mária**

Veszprém, 2023.május 3.